पाएं अपने शहर की ताज़ा ख़बरें और फ्री ई-पेपरडाउनलोड करें
बालोद, दुर्ग, बेमेतरा जिले के 900 हेक्टेयर को सिंचित व 650 निस्तारी तालाबों को भरने के बाद जीवनदायिनी कहे जानी वाली तांदुला डेम में अब 13.70 फीट यानी 17 प्रतिशत पानी बचा है। जो गर्मी भर व आने वाले समय में रोजाना बालोद शहर के 3 हजार से ज्यादा नलों में पहुंचेगा।
अभी भी 24 घंटे में 100-150 क्यूसेक पानी सीपेज हो रहा है। जो संपवेल, ट्रीटमेंट प्लांट से शुद्ध होकर टंकी, पाइपलाइन के माध्यम से नलों में पहुंच रहा है। सिंचाई विभाग के अनुसार सीपेज का पानी ही शहरवासियों के लिए पर्याप्त हो रहा है। इसलिए जलसंकट की नौबत नहीं आएगी, भले ही डेम में जलस्तर कम हो रहा है लेकिन मानसून के आने तक किसी प्रकार का संकट नहीं है। अमूमन 10 फीट पानी स्टोरेज ही रहता है। अब स्टोरेज क्षमता से 3.70 फीट पानी है। जो पर्याप्त है।
पिछले साल की बारिश में 30 फीट से ज्यादा भरा था तांदुला डेम में पानी
सिंचाई विभाग के अनुसार पिछले साल जून से लेकर अगस्त तक बालोद और कांकेर जिले में हुई तेज बारिश से तांदुला डेम में 30 फीट से ज्यादा पानी भर गया था।
सिंचाई विभाग के एसडीओ सीएम मोरवी के अनुसार भले ही अभी की स्थिति में पिछली बार से डेम में कम पानी हो लेकिन जलसंकट को लेकर शहरवासियों का चिंता करने की जरूरत नहीं है। मानसून की दस्तक तक वर्तमान स्टोरेज पानी से ही डिमांड अनुरूप शहरवासियों के लिए छोड़ा जा सकता है। जिले में मानसून की दस्तक 50 दिन बाद होने का अनुमान है। मौसम विभाग के अनुसार 15 से 20 जून तक मानसूनी बारिश का दौर शुरू हो जाता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva zho_Hant eng_Latn